text: ибрагим нүсіпбаев (1922 1987) қазақстан мәдениет қайраткері, композитор. алматы облысы еңбекшіқазақ ауданының калинин поселкесінде туған. екі жылдық музыкалық техникумды бітірген, алматы оқыған. қазақ ксро-ның еңбек сіңірген мәдениет қайраткері, қазақ ксро халық ағарту ісінің озық қызметкері, балалар композиторы. республикамызда балалар әні, балалар хоры мен ансамбльдерінің негізін қалаушылардың бірі композитор и.нүсіпбаев шығармашылығы жас ұрпақты отанын, туған жерін сүюге, еңбекке, білімге деген ынта-жігерге тәрбиелейді. оның "екеуміз әйбат баламыз", "мектеп вальсі", "жол жыры" сияқты көптеген әндері бар.